इनफिनिटी इंटरनेशनल फिल्म्स एवं ए के फिल्म प्रोडक्शन हाऊस के बैनर तले निर्मित की जा रही भोजपुरी फिल्म तुम्हारे प्यार की कसम का शुभारम्भ फिल्म की शूटिंग करके किया गया है. इस फिल्म की पहले दिन की शूटिंग मुंबई के मढ़ आई लैंड के मनीषा बंगलो में की गयी है. इस दिन की शूटिंग में फिल्म के कलाकारों में सत्येन्द्र सिंह, बालेश्वर सिंह, अंजली श्रीवास्तव, करन पाण्डेय तथा बाल कलाकार बेबी फारिया आदि मौजूद थे. फिल्म के प्रस्तुतकर्ता राज चोपड़ा, निर्माता अशरफ अली, फारिया शाद हैं. सह निर्माता कविता अशरफ, नासिर हुसैन, दिनेश चोपड़ा हैं तथा कार्यकारी निर्माता फारुख अशरफ हैं. फिल्म का निर्देशन कर रहे हैं कई सुपर हिट फिल्म दे चुके कुशल निर्देशक शाद कुमार. फिल्म के लेखक संतोष मिश्रा हैं. गीतकार प्यारेलाल यादव कवि जी के लिखे गीतों को संगीत से सजाया है संगीतकार छोटेबाबा व पॉल कानपुरी ने. प्रोडक्शन डिज़ाइनर मंगलेश गुप्ता हैं. मुख्य कलाकार अरविन्द अकेला कल्लू, निशा दूबे, सत्येन्द्र सिंह, अंजली श्रीवास्तव, दिनेश शाह, अभिलाषा, नीलिमा सिंह, करन पाण्डेय, अमित शुक्ला, अनूप अरोरा, मेहनाज़ श्रॉफ, के के गोस्वामी, रोशन सिंह, जसवंत कुमार और बालेश्वर सिंह तथा संजय पाण्डेय हैं. आइटम सांग पर परफॉर्म कर रही हैं सीमा सिंह।
bho_Deva